Legend of Pupukea. 443 



hookahi la, a hoi no ia la hookahi me ka po ole. Elua la ka noho ana ma Kawaihae, 

 hoi mai la lakou i Maui, a pae ma Keawaiki, oia no o Lele, a i keia wa o Lahaina. Ma- 

 laila no o Kamalalawalu me Makakuikalani. 



Mahope o ka pae ana o Kauhiakama i Lele, ninau aku o Kamalalawalu: "Pehea 

 o Hawaii?" I aku o Kauhiakama, i kana olelo hooio, a hoole. 



Lei Kohala ; eia i ka nuku na kanaka. 

 Aohe kanaka o Hawaii a puni, 

 Ua hele au mai Kawaihae, 

 A hiki i Kaawaloa ma Kona, 

 Aohe kanaka, o ke ku hale wale no. 



Ma keia mau olelo a Kauhiakama, ua puni o Kamalalawalu, a nolaila, hooma- 

 kaukau iho la ia e holo e kaua me Lonoikamakahiki. 



E kamailio iki no Kauhiakama. He keu o Kauhiakama a ke kanaka manao ole 

 ma ka nana i kana mau hana, a he kanaka hupo loa. Me he mea ala no hai kona opu ame 

 ke poo i noonoo ole iho ai. 



laia e holo ana mai Kawaihae aku a Kaawaloa, ua paapu loa na kapa kahakai i na 

 hale e ku ana, a no kona holo ana i ke kakahiaka nui, ua pau loa kanaka i ka pii i uka e 

 mahiai ai, a ua holo kekahi i ka lawaia, nolaila, loaa ole i na hale. A ma Kohala, oia kahi 

 ana i ike he nui na kanaka a he nui na hale, a oia wale no kahi kanaka i kona manao. 



KA HOLD ANA O KAMALALAWALU I HAWAII ME MAKAKUIKALANI E KAUA ME LONO- 

 IKAMAKAHIKI AME PUPUKEA. 



Ma keia holo ana a Kamalalawalu me na kanaka o Maui i Hawaii e kaua ai, ua nui 

 loa na waa. Ua olelo ia, ua paa ke kai o Alenuihaha, mai Maui aku a Kohala a Ka- 

 waihae, aole ike ia ka ale ame ke kai. 



A pae lakou i Kawaihae, papani ia na kahakai e na waa mai ka lae o Kanamee, 

 ma Upolu, i Kohala, a hiki ma Kaelehuluhulu i Kona. Kona loihi, ua like ia me na 

 mile he kanakolu. O ke 'lii o Waimea ame Kawaihae ia wa, o Kanaloauo. Kaua mai 

 la ia ia Kamalalawalu, a hee aku la o Kanaloauo ia Kamalalawalu. Kii aku o Kamala- 

 lawalu e pepehi. 



Ia wa, e noho ana malaila elua kanaka, o Kumaikeau, o Kumakaia. He mau 

 kanaka laua ua pili ia Lonoikamakahiki ame Kanaloauo. Olelo pahele aku laua ia Ka- 



